Leslisti-íslenska

** Íslenska 212 ** ** Haustannarpróf í janúar 2011 ** ** Áherslupunktar fyrir próf ** Að þreyta próf í ÍSL212 getur verið góð skemmtun - fyrir vel lesna nemendur. Kennsla í áfanganum hefur miðast við það að nemendur lesi námsefnið, ígrundi það, skilji kjarnann og geti viðrað þekkingu sína og beitt henni. Námsefnið er annars vegar Snorra-Edda (Gylfaginning) og hins vegar kennsluheftið Þrymskviða-Málsaga. Vægi þessara þátta verður nokkurn veginn jafnt á prófinu. Gildi prófsins er 60% af heildareinkunn í áfanganum og þarf að ná lágmarkseinkunn í því til að önnur verkefni gildi og því má segja að prófið sé forsenda þess að standast áfangann. __ Snorra-Edda __ – Gylfaginning er öll til prófs – sköpun, lífið og lífstréð, hnignunin, ragnarök, nýtt líf – þekkja helstu æsi og ásynjur – kunna skil á dæmisögum, s.s. um Loka og börn hans, söguna af borgarsmiðnum, dauða Baldurs og hin ýmsu ævintýri Þórs – geta unnið sjálfstætt með efnið, dregið ályktanir og túlkað __ Þrymskviða - Málsaga __ – Allt málsöguheftið er til prófs fyrir utan 6. kafla (Hljóðfræði og tjáning) og 7. kafla (Nafnafræði). – Glósur í tímum og fyrirlestrar nemenda eru líka lesefni til prófs. – Þrymskviðu þarf að þekkja efnislega - hún tengist goðafræðihluta prófsins //__Helstu__ áhersluatriði eftir köflum:// ** 1. Skyldleiki tungumála ** – tvítyngi, ástæður lífs og þó sérstaklega dauða tungumála, indóevrópska málaættin, máleyjar ** 2. Forsaga íslensks máls ** – frumnorræna, rúnaáletranir, hljóðvörp og klofning (u-hlj. og i-hlj.), stóra brottfall ** 3. Íslensk málsaga ** – Uppruni landnámsmanna, þróun norrænna mála á landnámsöld, upphaf ritaldar, gullöld sagnaritunar, heimildir um framburð íslenskunnar, breytingar á beygingakerfi, setningagerð og orðaforða, dönsk áhrif á 16.-19. öld, tökuorð á ýmsum tímum, ástæður fyrir litlum mállýskumun ** 4. Íslensk málstefna ** – Varðveisla og efling, þáttur Guðbrands Þorlákssonar, Arngríms lærða, Eggerts Ólafssonar og Fjölnismanna, dæmi um bein áhrif stjórnvalda ** 5. Endurnýjun orðaforðans ** – Aðferðir við endurnýjun orðaforðans (mikilvægar glósur frá kennurum um tökuorð, tökuþýðingar, nýmerkingar og nýyrði) ** 8. Stílfræði ** – Stíltegundir: þjóðlegur stíll, þjóðsagnastíll, hefðarstíll, stofnanastíll. Annað: ** Mállýskur ** – lítið er fjallað um mállýskur í heftinu en þær eru engu að síður til prófs og er nemendum bent á glósur. Helstu áhersluatriði eru þessi: harðmæli/linmæli, raddaður framburður, vestfirskur einhljóðaframburður og hv/kv-framburður. ** Um prófið ** Á öllum prófum skal vanda málfar og stafsetningu. Á íslenskuprófum er hins vegar sérstaklega litið til þessara þátta og þeir metnir. Mjög mikilvægt er að huga að byggingu prófsvara og í því sambandi er hollt að rifja upp hugtök á borð við efnisyrðingu, efnisgrein og greinaskil. Jólakveðjur frá íslenskukennurunum
 * Menntaskólinn á Akureyri **